การรักษาวินัย
1.วินัยต่อตำแหน่งหน้าที่
2.วินัยต่อผู้บังคับบัญชา
3.วินัยต่อผู้ร่วมงาน
4.วินัยต่อประชาชน
วินัยต่อตำแหน่งหน้าที่

ข้อพิจารณาว่าพนักงานส่วนท้องถิ่นผู้ใด มีหน้าที่ราชการ เรื่องใด มีแนวทางพิจารณาดังนี้
	1.พิจารณาจากกฎหมาย มาตรฐานทั่วไป หรือระเบียบกำหนดหน้าที่ไว้เป็นลายลักษณ์อักษร
	2.พิจารณามาตรฐานกำหนดตำแหน่ง ซึ่งกำหนดหน้าที่และความรับผิดชอบไว้
	3.พิจารณาจากคำสั่งหรือการมอบหมายของบังคับบัญชาภายในของเขตของผู้บังคับบัญชาที่มอบหมาย
[image: ]	4.พิจารณาจากพฤตินัย ที่พนักงานส่วนท้องถิ่น สมัครใจเข้าผูกพันยอมรับเป็นหน้าที่ของตนเอง







วินัยต่อผู้บังคับบัญชา

ข้อ 9 พนักงานส่วนท้องถิ่นปฏิบัติตามคำสั่งผู้บังคับบัญชา ซึ่งสั่ง
ในหน้าที่ราชการโดยชอบด้วยกฎหมายและระเบียบของทางราชการโดยไม่ขัดขืนหรือหลีกเลี่ยง แต่ถ้าเห็นว่าการปฏิบัติตามคำสั่งนั้นจะทำให้เสียหายแก่ราชการ หรือจะเป็นการไม่รักษาประโยชน์ของทางราชการจะเสนอความเห็นเป็นหนังสือทันที เพื่อให้ผู้บังคับบัญชาทบทวนคำสั่งนั้นก็ได้และเมื่อได้เสนอความเห็นแล้ว ผู้บังคับบัญชา ยืนยันให้ทำตามคำสั่งเดิม ผู้อยู่ใต้บังคับบัญชาต้องปฏิบัติตาม
	การขัดคำสั่งหรือหลีกเลี่ยงไม่ปฏิบัติตามคำสั่งของผู้บังคับบัญชา ซึ่งสั่งในหน้าที่ราชการโดยชอบด้วยกฎหมายและระเบียบของทางราชการ อันเป็นเหตุให้เสียหายแก่ราชการอย่างร้ายแรง เป็นความผิดวินัยอย่างร้ายแรง
	องค์ประกอบตามวรรคหนึ่ง
	1.มีคำสั่งของผู้บังคับบัญชา
	2.ผู้สั่งเป็นผู้บังคับบัญชาตามกฎหมาย
	-ตามกฎหมายว่าด้วยการบริหารราชการแผ่นดิน
	

-ตามกฎหมายจัดตั้ง ส่วนราชการโดยเฉพาะ
	-ตาม พ.ร.บ. จัดตั้ง อปท.	
-ตามมาตรฐานทั่วไปเกี่ยวกับคุณสมบัติและลักษณะต้องห้ามของ อปท.
3.สั่งในหน้าที่ราชการ
-ผู้สั่งมีหน้าที่ราชการในเรื่องที่สั่งนั้น
-สั่งให้ปฏิบัติราชการ
4.เป็นคำสั่งที่ชอบด้วยกฎหมายและระเบียบทางราชการ
-ผู้บังคับบัญชานั้นต้องเป็นผู้อยู่ในฐานะที่จะสั่งตามกฎหมายและระเบียบ ต้องสั่งภายในขอบเขตอำนาจ หน้าที่ตนหากมิใช่ เช่น สั่งโดยไม่อยู่ในฐานะที่จะสั่ง ฯ 
5.มีเจตนาที่ไม่ปฏิบัติตามคำสั่งนั้น คือ
-ขัดขืนไม่ทำตามคำสั่ง
-ทำไม่ตรงคำสั่ง
-หลีกเลี่ยงไม่ปฏิบัติตามคำสั่ง
วินัยต่อผู้ร่วมงาน
	ข้อ 14 พนักงานส่วนท้องถิ่น ต้องสุภาพเรียบร้อย รักษาความสามัคคีและไม่กระทำอย่างใดเป็นการกลั่นแกล้งกัน และต้องช่วยเหลือกันในการปฏิบัติราชการ ระหว่าง พนักงานส่วนท้องถิ่นด้วยกัน และผู้ร่วมปฏิบัติราชการ
องค์ประกอบกำหนดให้พนักงานส่วนท้องถิ่นปฏิบัติ
1.ให้สุภาพเรียบร้อย กาย วาจา สุภาพ

เรียบร้อย เหมาะแก่บุคคลและสถานที่
2.ให้รักษาความสามัคคี
	3.ไม่กระทำการอย่างใด เป็นกลั่นแกล้ง
	4.ช่วยเหลือกันในการปฏิบัติราชการ
องค์ประกอบความผิด ดังนี้
1.ไม่สุภาพเรียบร้อยระหว่างข้าราชการและผู้ร่วมปฏิบัติราชการ
2.ไม่รักษาความสามัคคีระหว่างข้าราชการและผู้ร่วมปฏิบัติราชการ
3.กลั่นแกล้งกัน
4.ไม่ช่วยเหลือซึ่งกันและกันในการปฏิบัติราชการ
วินัยต่อประชาชน
	ข้อ 15 พนักงานส่วนท้องถิ่นต้องต้อนรับ ให้ความสะดวกให้ความเป็นธรรม และให้การสงเคราะห์แก่ประชาชนผู้ติดต่อราชการเกี่ยวกับหน้าที่ของตนโดยไม่ชักช้า และด้วยความสุภาพเรียบร้อยห้ามมิให้ดูหมิ่น เหยียดหยาม กดขี่หรือข่มเหง ประชาชนผู้ติดต่อราชการ เป็นความผิดวินัยอย่างร้ายแรง
	ข้อ 15 วรรคหนึ่ง สามารถแยกองค์ประกอบความผิดได้ดังนี้
	1.ไม่ต้อนรับ ไม่ให้ความสะดวก ไม่ให้ความเป็นธรรม ไม่ให้การสงเคราะห์ ดูหมิ่น เหยียดหยาม กดขี่ หรือข่มเหง

	2.กระทำแก่ประชาชนผู้ติดต่อราชการเกี่ยวกับหน้าที่ของตน 
ข้อ 15 วรรคสอง สามารถแยกองค์ประกอบความผิดได้ดังนี้
	1.ดูหมิ่น เหยียดหยาม กดขี่ หรือข่มเหงอย่างร้ายแรง
	2.เป็นการกระทำต่อประชาชนผู้ติดต่อราชการ
	3.กระทำโดยมีเจตนา (กระทำโดยรู้สำนึกในการกระทำ)
หน้าที่ผู้บังคับบัญชา
1.เสริมสร้างและพัฒนาให้ผู้ใต้บังคับบัญชามีวินัย
2.ป้องกันมิให้ผู้ใต้บังคับบัญชากระทำผิดวินัย
3.ดำเนินการวินัยแก่ผู้ใต้บังคับบัญชาที่กระทำผิดวินัย

องค์การบริหารส่วนตำบลท่าดี
อำเภอลานสกา จังหวัดนครศรีธรรมราช

“การดำเนินการทางวินัย
พนักงานส่วนท้องถิ่น”


https://thadee.go.th/
FB : อบต.ท่าดี นครศรีธรรมราช
E-mail : officethadee@gmail.com
Tel : 075-845064

